[image: ]



	Názov vyučovacieho predmetu
	GRAFICKÉ SYSTÉMY

	Počet vyučovacích hodín v ročníkoch
	0 + 66 + 33 + 0 = 99 hodín 

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	37 Doprava, pošty a telekomunikácie

	Názov ŠkVP
	Technika a prevádzka dopravy

	Študijný odbor
	3765 M technika a prevádzka dopravy

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom



Charakteristika vyučovacieho predmetu


Učivo vyučovacieho predmetu grafické systémy rozvíja a prehlbuje vedomosti, ktoré žiaci získali  v predmete technická grafika a zároveň aplikujú vedomosti do priestorovej predstavivosti. Žiaci si osvoja schopnosť vytvárania 3D modelov v grafickom prostredí, ako aj samotnú tvorbu výkresov. Cieľom predmetu je rozvíjať kreativitu, technickú predstavivosť a technické myslenie. Žiaci získajú praktické vedomosti a zručnosti pri práci so softvérom Solid Edge. Pomocou tohto softvéru sa oboznamujú s prácou v 2D a 3D priestore, ako aj samotným 3D modelovaním a tvorbou výkresovej dokumentácie s rešpektovaním zásad technického kreslenia pri súčasnom uplatňovaní technického zobrazovania strojových súčiastok a konštrukčných celkov v strojárstve v súlade s platnými normami. Predmet grafické systémy je veľmi úzko previazaný s predmetmi časti strojov, mechanika, technická grafika a cvičenia z časti strojov. Daný predmet je praktického charakteru s delením žiakov na skupiny, v rámci vyučovacieho predmetu sa používajú rôzne vyučovacie stratégie, výkladové, demonštračné metódy, problémové vyučovanie a metódy na rozvoj tvorivých schopností. Na dosiahnutie výchovno-vzdelávacích cieľov sa používajú frontálne a individuálne formy vyučovania, projektové úlohy sa riešia individuálnou alebo skupinovou formou vyučovania. Pre názornosť sa využíva didaktická technika, grafický program a učebné pomôcky pre posilnenie predstavivosti a pochopenia vzájomnej interakcie. Pri diagnostikovaní a klasifikácii využívame formatívne slovné, sumatívne písomné a praktické hodnotenie. Učivo sa prednáša a vysvetľuje v počítačových učebniach.


	Rámcový rozpis učiva
2. ročník 	66 hodín spolu
Úvod do grafických systémov	2 hodiny
CAD programy	
Program Solid Edge	2 hodiny
Moduly v programe	
Súradnicový systém a pracovné roviny	
Modelovanie súčiastok	24 hodín
Vytváranie škíc	
Manipulácia s prvkami 	
Väzby pri 2D kreslení	
Vysunutie telies ťahaním	
Vyrezanie telies ťahaním	
Modelovanie komplexných hranatých telies	
Vysunutie telies rotáciou	
Vyrezanie telies rotáciou	
Zrezanie ťahaním rotačných súčiastok	
Modelovanie komplexných rotačných telies	
Modelovanie komplexných telies zložených z viacerých profilov	
Úprava modelov	14 hodín
Diery	
Závity	
Zaoblenia	
Skosenia 	
Prvky násobenia	
Zrkadlenie	
Modelovanie a úprava komplexných telies	
Tvorba technických výkresov	24 hodín
Vkladanie pohľadov 	
Hlavné a pomocné pohľady	
Rezy	
Kótovanie	
Konštrukčné prvky 	
Tolerovanie a predpisovanie povrchu	
Titulný blok	
Výrobný výkres súčiastky	
3. ročník 	33 hodín spolu
Tvorba 3D zostavy	17 hodina
Tvorba 3D zostavy	
Editácia štruktúry zostáv	
Väzby v zostave	
Upínací systém	
Zrkadlenie komponentov	
Explózia zostáv	
Tvorba výkresovej dokumentácie zostáv	16 hodín
Tvorba výkresu zostavy	
Vkladanie pohľadov	
Hlavné pohľady	
Pomocné pohľady	
Rezy	
Tvorba pozícií	
Titulný blok	
Tvorba súpisu položiek	


Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.

Vzdelávací plán schvaľuje predmetová komisia a prerokuje pedagogická rada.

